CELEX: 62015TN0496
Language: hr
Date: 2015-08-28 00:00:00
Title: Predmet T-496/15 P: Žalba koju je 28. kolovoza 2015. podnio CX protiv presude Službeničkog suda od 18. lipnja 2015. u predmetu F-27/13, CX protiv Komisije

9.11.2015   
            
            
               HR
            
            
               Službeni list Europske unije
            
            
               C 371/27
            
         Žalba koju je 28. kolovoza 2015. podnio CX protiv presude Službeničkog suda od 18. lipnja 2015. u predmetu F-27/13, CX protiv Komisije
   (Predmet T-496/15 P)
   (2015/C 371/30)
   Jezik postupka: francuski
   
      Stranke
   
   
      Žalitelj: CX (Enghien, Belgija) (zastupnik: É. Boigelot, odvjetnik)
   
      Druga stranka u postupku: Europska komisija
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               proglasi da je njegova žalba dopuštena i osnovana;
            
         
               —
            
            
               slijedom toga, ukine presudu Službeničkog suda Europske unije (prvo vijeće) od 18. lipnja 2015., dostavljenu istog dana kad je i objavljena, u predmetu F-27/13; i
            
         
               —
            
            
               sam odluči o sporu i prihvati žaliteljeve prvotne zahtjeve i, stoga, tužbene zahtjeve postavljene u prvostupanjskom postupku, izuzev svih novih zahtjeva;
            
         
               —
            
            
               u svakom slučaju, naloži tuženiku snošenje cjelokupnih troškova.
            
         
      Žalbeni razlozi i glavni argumenti
   
   U prilog osnovanosti žalbe žalitelj ističe tri žalbena razloga.
   
               1.
            
            
               Prvi žalbeni razlog koji se temelji na povredama prava na obranu i na činjenici da Službenički sud (Tribunal de la fonction publique, u daljnjem tekstu: TFP) to pravo nije uzeo u obzir, na neutemeljenosti činjenica koje se stavljaju na teret, na činjenici da su i Komisija i TFP odbili izvršiti neophodne provjere za utvrđenje istine, i na očitim pogreškama u ocjeni.
            
         
               2.
            
            
               Drugi žalbeni razlog koji se temelji na povredi članaka 4. i 6. Pravilnika o osoblju za dužnosnike Europske unije (u daljnjem tekstu: Pravilnik) i članka 9. Priloga IX. Pravilniku, jer TFP priznaje da nadležno tijelo za imenovanje nije ovlašteno sankcionirati dotičnog dužnosnika na način da ga izravno „razvrsta” u određeni razred, nego ga je isključivo ovlašteno premjestiti u niži razred, međutim navedeni sud iz toga nije izveo odgovarajuće zaključke.
            
         
               3.
            
            
               Treći žalbeni razlog koji se temelji na povredi načela proporcionalnosti i očitim pogreškama u ocjeni.